  Туспуктэм: Григорий Фомин Майя Бывальцева 2023-тӥ арын Ижкарын нырысетӥ классэ мынӥсь пиналъёслэн анай-атайёссылэсь 9 сюрс 200-лэсь трос куриськонъёс вуизы ни, со пӧлысь 5 сюрс 890-эз Госуслуги портал пыр сётэмын. Со сярысь карлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. « Таяз арын Ижкарын 10 сюрс 350 первоклассникъёс луозы шуыса чакламын – сыӵе лыдпус муниципал нылпи садъёсысь потӥсьёсъя, но соос тросгес луозы шуыса малпасько, инты ваньмызлы шедёз » Олег Бекмеметьев, Ижкарлэн тӧроез Куриськонъёсты кутон Ижкарын 25-тӥ южтолэзе кутскиз. Нырысь ик тужгес бадӟым кулэяськемен школаосын, нош 27-тӥ южтолэзьысен – ваньмаз. Школае гожтӥськон 30-тӥ инвожоозь мыноз. Дышетсконние кутон сярысь косон (приказ) школаос 5-тӥ пӧсьтолэзёзь дасялозы. 6-тӥ пӧсьтолэзьысен 5-тӥ курусёнозь буш кылем инытосы пиналъёсты кутозы на. Вань шугъяськытӥсь юанъёсын карысь дышетонъя управление 41-45-59 номеръя яке 122 номеръя жингыртыны луэ. Тегъёс: школаос пиналъёс Ижкар Удмуртия  